Szolnoki Szervezet
A megalakulás körülményei
1967-től kezdődően a Gépipari Tudományos Egyesület Ceglédi Szervezetének Szolnoki csoportjaként kezdte meg működését. 1969-ben lett a Szolnoki szervezet önálló, amely a GANZ Villamossági Művek HGGY-ra, az SZMT Vasipari Vállalatára és a Mezőgép Vállalatára épült.
Az 1972-1989-ig terjedő időszakban csatlakozott a szervezethez a Karcagi SZIM tagsága és a BVM Kunszentmártoni Gyárának tagsága is. Ekkor mint Területi Szervezet 350 fős tagsággal végezte feladatát. Főleg a Hegesztési Szakosztály, Tűzvédelmi Műszaki Szakosztály (1977), Anyagvizsgáló Szakosztály, Gépjármű Szakosztály, Forgácsoló Szakosztály volt eredményes.
Ezekben az években minden szakosztály éves tervek alapján dolgozott. Szerveztek Műszaki Heteket előadásokat, kollokviumokat. Tanulmányi utakon vettek részt tagjaink (Paksi Atomerőműben, Egri Finomszerelvénygyárban, GANZ MÁVAG Forgácsoló Üzemében Budapesten, Győrben a RÁBÁ-ban, tűzoltási bemutatókon és tűzvédelmi konferenciákon). Minden évben megrendeztük a GTE bálokat farsangkor. Hegesztők részére tanfolyamokat rendezett a GTE Szolnoki Szervezete. Minden évben meglátogattuk a BNV-t.
Minden szakosztály igyekezett olyan rendezvényeket szervezni, ahol a részvevő mérnökök, technikusok a kor legmodernebb technológiáról hallgattak ismertetéseket, előadásokat. Minden évben egy-egy alkalommal szakosztályaink képviseltették magukat országos rendezvényeken.
Az 1990-es rendszerváltás sajnos szétzilálta a tagságot. Minden mérnök egzisztenciális problémákkal küzdött. Az 1990-es Tisztújító Közgyűlésen pedig csak mintegy 45 fő jelent meg. Megszervezhetetlen volt ezekben az években még egy kollokvium is.
Az 1994-98-as időszakban a Szolnoki Szervezet új vezetése megpróbálta a Szolnoki Gépipari Technikum régi szervezőképességére építeni a létszámfejlesztést. Ekkor a létszám (fizető) 26 fő volt. Az elmúlt másfél évben nagyobb 3 rendezvényt valósítottunk meg:
ˇ Az ISO minősítéséről a FRAMAQVAL igazgatója tartott előadást.
ˇ A Megyei Közigazgatási Hivatallal, a helyi önkormányzatok hatósági osztályaival a Megyei Tűzoltóparancsnoksággal közösen az ÉTE tagjaival egynapos konzultációt szerveztünk, 160 fő részvételével.
ˇ 1999-ben a fizető taglétszám 16 fő volt.
Márciusban megpróbáltuk beindítani az évet, de összesen 6 fő jelent meg a meghívásunkra. Még mindig nem támadt fel a régi érdeklődés a GTE szervezete iránt, melynek elsősorban még mindig az oka, hogy a műszaki emberek a megélhetésükért küzdenek nap-nap után és nincs idejük más elfoglaltságra.
Akik megteremtették egzisztenciájukat, azok a mérnökök pedig ennek okán nem érnek rá szervezéssel és előadások tartásával foglalkozni.
2000. évben újra felkerestük a bázis vállalatainkat: a GANZ ANSALDO-t, a VAS FA Kft-t, a Mezőgép Vállalatot, és a Tűzoltó Műszaki Szakosztályt. Február végén egy évnyitó tagtoborzót akarunk tartani a megváltozott feltételek ismertetésével együtt. A nehézségek ellenére még mindig azt szeretnénk, hogy újra jól működő egyesületté váljunk.
Megmaradt szervezetünk a XXI. század elejére, segíteni szeretne a fiatal mérnök kollégáknak, hogy az új tudásukkal, lendületükkel továbbvigyék a gépipari tudományokat.
Szervezetünk tisztségviselői: Elnök:
1969-1982 Vigh Sándor
1982-1986 Horváth Árpád
1986-1994 Nagy János
1994-1998 Rontó László
1998-tól Dr. Deák Lajos
1969-1972 Jamrik János
1972-1989 Pelikán Lajos
1990-1994 Tóth József
1994-1998 Szőrös Gábor
1998-tól Bali János
Pelikán Lajos 1986
Jamrich János 1973
Pelikán Lajos 1974, 1996
Magyar Gyula 1974
Wolf Károly 1975
Várkonyi Gyula 1975
Vígh Mihály 1977
Marsi Mária 1978
Bíró Ernő 1978
Sebők Csaba 1981
Vígh Sándor 1981
Tálas Miklós 1982
Papp Gábor 1982
Kovács Miklós 1982
Szabó András 1984
Bali János 1986
Horváth Árpád 1987
Szabó János 1989
Tóth József 1989